Go ipeela mekgele ya semoya go ile ga thusa Geoffrey, yo o sa bolong go nna mmulatsela yo o kgethegileng mo tshimong e e kwa thoko kwa nageng nngwe ya kwa Asia gore a ritibale. O ne a welwa ke masetlapelo fa mosadi wa gagwe a ne a tlhokafala a sa lebelela. Morago ga go amogela phetogo e e nnileng teng, Geoffrey o ne a swetsa go tlhoma mogopolo ka mo go feletseng mo bodireding jwa gagwe jwa bobulatsela ka go ipeela mekgele. Fa a sena go kwala mo pampiring dilo tse a neng a ikaeletse go di dira, ka thapelo o ne a ipeela mokgele wa gore fa kgwedi e fela a bo a simolotse dithuto tsa Baebele di le tharo. Letsatsi le letsatsi o ne a sekaseka dilo tse a di dirang mme morago ga malatsi mangwe le mangwe a a lesome, o ne a sekaseka go bona gore o gatetse pele go le kana kang. A o ile a fitlhelela mokgele wa gagwe? Fa a sena go bega dithuto tsa Baebele di le nnè tse disha, o araba ka boitumelo a re ee!